
МОДЕЛ УГОВОРА

[bookmark: _Hlk182868244]о извођењу радова у сврху чишћења сумњивих површина од експлозивних остатака рата на локацијама планираним за изградњу само-балансираних соларних електрана, на локацији Српска кућа, општина Бујановац (Пројекат број 0316/24), ЈН-1/25, Партија 2

УГОВОРНЕ СТРАНЕ:

РЕПУБЛИКА СРБИЈА
МИНИСТАРСТВО РУДАРСТВА И ЕНЕРГЕТИКЕ, Београд, Немањина 22-26, 
рачун: 840-1620-21, МБ: 17855182, ПИБ: 108509991, које заступа: министар рударства и енергетике Дубравка Ђедовић Хандановић(у даљем тексту: Наручилац)
и
 _____________________________________________, са седиштем у _________, улица ____________________, ПИБ: ____________, матични број: __________, број рачуна: _____________________ код _______________________________, кога заступа _________________________________, директор (у даљем тексту: Извођач радова). 

и
_______________________________________________________________________________
_______________________________________________________________________________
_______________________________________________________________________________
(остали понуђачи из групе понуђача, односно подизвођачи, уколико је применљиво)

УГОВОРНЕ СТРАНЕ САГЛАСНО КОНСТАТУЈУ: 

	- да је Влада Закључком 05 број 401-11413/2024 од 28.11.2024. године дала сагласност да Наручилац преузме обавезе по Уговору који се односи на капиталне издатке и захтева плаћање у више година у циљу изградње само-балансираних соларних електрана капаците 1GW са батеријским системима за складиштење електричне енергије у Републици Србији;
	-да је Центар за разминирање на захтев Наручиоца израдио Пројекат за чишћење сумњивих површина од експлозивних остатака рата (у даљем тексту: ЕОР) на локацији села на локацији Српска кућа, општина Бујановац, број 0316/24 (у даљем тексту: Пројекат). Пројекат је израђен на основу члана 35. Закона о министарствима („Службени гласник РС”, број 128/20, 116/22 и 92/23 – др. закон), члана 73. Закона о смањењу ризика од катастрофа и управљању ванредним ситуацијама („Службени гласник РС”, број 87/18“), члана 8. Уредбе о заштити од неексплодираних убојних средстава („Службени гласник РС”, број 70/13“) и добре праксе;
[bookmark: _Hlk182903058]-да је Наручилац на основу члана 91. став 1, а у вези са чланом 52. став 1.. Закона о јавним набавкама („Службени гласник РС”, број 91/19 и 92/23, у даљем тексту: Закон), донео Одлуку о спровођењу поступка јавне набавке број: 325501/2025/1 од _____ .2025. године ради покретања поступка јавне набавке обликованог у две партије и то: Партија 1 - Радови у сврху чишћења сумњивих површина од ЕОР на локацијама планираним за изградњу само-балансираних соларних електрана, на локацији села Бошњаце, Општина Лебане (Пројекат број 0315/24-1) и Партија 2 - Радови у сврху чишћења сумњивих површина од ЕОР на локацијама планираним за изградњу само-балансираних соларних електрана, на локацији Српска кућа, општина Бујановац (Пројекат број 0316/24);
[bookmark: _Hlk183161057]-да је Извођач радова доставио Понуду број _______ од ______2025. године (у даљем тексту: Понуда), која испуњава све услове из Закона и конкурсне документације и чини саставни део овог уговора;
-да је Наручилац донео Одлуку о додели уговора број __________ од _____.2025. године, у складу са којом се закључује овај уговор између Наручиоца и Извођача радова.
-да је Извођач радова извођење дела радова поверио подизвођачу __________________________,  а који чини __________% од укупне уговорене вредности без ПДВ-а.  



ПРЕДМЕТ
Члан 1.
	Предмет уговора је извођење радова у сврху чишћења сумњивих површина од ЕОР на локацијама планираним за изградњу само-балансираних соларних електрана, на локацији Српска кућа, општина Бујановац, у свему према Пројекту из конкурсне документације, Понуди Извођача радова и овом уговору. 

УГОВОРЕНА ВРЕДНОСТ

Члан 2.
Укупно уговорена вредност радова из члана 1. овог уговора износи _________________ динара без ПДВ-а, односно ___________________динара са ПДВ-ом.
У укупну уговорену вредност радова из става 1. овог члана су урачунати сви трошкови које Извођач радова има у реализацији предметне јавне набавке. 
Потписивањем Уговора, Извођач радова прихвата потпуну одговорност за све ризике, потешкоће и трошкове потребне за успешно извршење Уговора.
Уговорена цена је фиксна и неће се мењати услед било каквих околности, сметњи или трошкова које Извођач радова није уочио у фази формирања понуде.
[bookmark: _Hlk182906530]
НАЧИН, ДИНАМИКА И РОК ПЛАЋАЊА

Члан 3.
[bookmark: _Hlk182906555]Наручилац се обавезује да Извођачу радова уплати новчана средства за извођење радова дефинисаних у члану 1. овог уговора, следећом динамиком:
- аванс у износу од 20% са ПДВ-ом од укупне уговорене цене у року до 45 дана од дана када је Извођач радова доставио у корист Наручиоца банкарску гаранцију за аванс и банкарску гаранцију за добро извршење посла. Износ примљеног аванса се правда кроз привремене ситуације почев од прве привремене ситуације. Аванс се мора оправдати закључно са последњом привременом ситуацијом;
- до 13,9% од укупне уговорене цене током 2025. године уз достављене извештаје о реализованим радовима на које је Центар за разминирање дао сагласност, а одобреним од стране лица задуженог за праћење реализације уговора;  
[bookmark: _Hlk182906623]- до 66,1% од укупно уговорене цене током 2026. године уз достављене извештаје о реализованим радовима на које је Центар за разминирање дао сагласност, а одобреним од стране лица задуженог за праћење реализације уговора.  
Извођач радова је сагласан са дефинисаном динамиком плаћања и износима. Код испостављања ситуације, Извођач радова је у обавези да се позове на број Уговора. Наручилац се обавезује да рачуне за предметне радове плати у року, не дужем од  45 дана, рачунајући од првог наредног дана од дана службеног пријема уредног рачуна и извештаја о реализованим радовима на које је Центар за разминирање дао сагласност, уз одобрење лица задуженог за праћење реализације уговора.
Средства за реализацију овог уговора обезбеђена су Законом о буџету за 2025. годину („Службени гласник РС“, број: 94/24 ). Плаћање доспелих обавеза насталих у 2025. години, вршиће се до висине одобрених апропријација за ту намену, а у складу са законом којим се уређује буџет за 2025. годину.
За део реализације уговора који се односи на 2026. годину, реализација уговора ће зависити од обезбеђења средстава предвиђених законом којим се уређује буџет за 2026. годину. У супротном уговор престаје да важи, без накнаде штете због немогућности преузимања и плаћања обавеза од стране Наручиоца.

ОБАВЕЗЕ ИЗВОЂАЧА РАДОВА СА РОКОВИМА ИЗВРШЕЊА

Члан 4.
Извођач радова је у обавези да изведе радове према свим нормама и техничким спецификацијама утврђеним у Пројекту из конкурсне документације. 
	Извођач радова је у обавези да изврши радове из члана 1. овог уговора у року од 16 месеци од дана увођења у посао од стране Центра за разминирање.
	Центра за разминирање ће пратити динамику и начин извођења радова у складу са роковима и учинцима дефинисаним у Пројекту.  
	Радови ће се сматрати извршеним када Извођач радова и Центар за разминирање потпишу Записник о преузимању очишћене површине.




ОДГОВОРНОСТ ИЗВОЂАЧА РАДОВА 

Члан 5.
[bookmark: _Hlk183163827]Извођач радова се обавезује да у току извођења радова предузме све потребне заштитне и превентивне мере и радње у циљу спречавања наступања штетних догађаја на површинама које су предмет Уговора, а посебно: 
-телесне повреде лица, (укључујући и смрт);
-настанак штете на покретној и непокретној имовини (објектима, опреми, уређајима, машинама, моторним возилима, путној инфраструктури и сл.);
-загађење животне средине.
Извођач радова сноси сву одговорност и одговара материјално за све последице штетних догађаја насталих у вези са обављањем његових делатности и дужности из овог уговора.

ОБАВЕЗЕ НАРУЧИОЦА 

Члан 6.
Наручилац је дужан:  
 	- да обезбеди приступ на локацији као и приступ свим осталим местима која су потребна за организацију извршења посла;
-да обезбеди сву потребну документацију која је неопходна за реализацију Пројекта;
-да обавести писменим путем Центар за разминирање Републике Србије и Извођача о датуму отпочињања радова који су предмет Уговора;
-да уредно плаћа обавезе на начин и у роковима дефинисаним овим уговором;
-одреди представника за праћење реализације овог уговора и координацију рада Центра за разминирање Републике Србије и Извођача радова.  

СРЕДСТВА ФИНАНСИЈСКОГ ОБЕЗБЕЂЕЊА

Члан 7.
[bookmark: _Hlk183683721]Извођач радова се обавезује да у року од 15 дана од дана закључења овог уговора, преда Наручиоцу:
             а) Банкарску гаранцију за повраћај аванса у висини од 20% од укупно уговорене цене са ПДВ и то неопозиву, безусловну, плативу на први позив и без права на приговор у складу са чл. 1087. Закона о облигационим односима издату у висини уговореног аванса. 
Уколико банкарска гаранција за повраћај аванса садржи додатне услове за исплату, краће рокове, мањи износ, сматраће се да није ни достављена. Банкарска гаранција мора бити са роком важења 30 (тридесет) календарских дана дужим од рока важења Уговора.
Наручилац ће да наплати банкарску гаранцију за повраћај аванса у висини неоправданог дела аванса у случају да Извођач радова не испуни било коју уговорну обавезу предвиђену уговором, као и у случају неоправданог једнострано раскинутог уговора од стране Извођач радова.  
Ако се за време трајања Уговора промене рокови за извршење уговорне обавезе или друге околности које онемогућавају извршење уговорних обавеза важност банкарске гаранције за повраћаја аванса мора да се продужи.
	б) Банкарску гаранцију за добро извршење посла и то неопозиву, безусловну, плативу на први позив и без права на приговор у складу са чл. 1087. Закона о облигационим односима издату у висини 10% уговорене вредности из уговора без обрачунатог ПДВ-a. 
Уколико банкарска гаранција за добро извршење посла садржи додатне услове за исплату, краће рокове, мањи износ, сматраће се да није ни достављена. Банкарска гаранција за добро извршење посла мора бити са роком важења 30 (тридесет) календарских дана дужим од рока важења уговора.
Наручилац ће да наплати банкарску гаранцију за добро извршење посла у случају да Извођач радова не испуни било коју уговорну обавезу предвиђену Уговором, као и у случају неоправданог једнострано раскинутог Уговора од стране Извођач радова.
Ако се за време трајања Уговора промене рокови за извршење уговорне обавезе или друге околности које онемогућавају извршење уговорних обавеза важност банкарске гаранције за добро извршење посла мора да се продужи.
            По истеку рокова дефинисаних овим чланом, банкарске гаранције ће бити враћене Извођачу радова на његов захтев.

ПОЛИСЕ ОСИГУРАЊА
Члан 8.
Извођач радова је дужан да у року од 10 дана од дана увођења у посао од стране Центра за разминирање, Центру за разминирање доставити Полисе осигурања у складу са Пројектом број 0316/24 из септембра 2024. године. 

УГОВОРНА КАЗНА  

Члан 9.
Уколико Извођач радова не испуни обавезе из предмета набавке у року дефинисаним у члану 4. овог уговора, а под условом да до кашњења није дошло кривицом Наручиоца, или услед објективних разлога наведених у члану 11. као и услед дејства више силе, обавезан је да за сваки дан закашњења плати Наручиоцу на име уговорне казне износ од 2‰ (два промила) дневно од укупне цене не извршених или закаснелих рдова, с тим да укупан износ уговорне казне не може прећи 5% укупне цене радова из члана 2. став 1. овог уговора.  
Право Наручиоца на наплату уговорне казне не утиче на право Наручиоца да захтева накнаду штете.
        

ИЗМЕНА УГОВОРА 

Члан 10.
Наручилац може током трајања уговора о јавној набавци у складу са одредбама члана 154. -161. ЗЈН да измени уговор без спровођења поступка јавне набавке, уколико за то постоје оправдани разлози.
 Током трајања уговора, дефинисани рок извршења Пројекта из члана 4. овог уговора, може се мењати уколико постоје објективни разлози који не зависе од воље уговорних страна и  постигне се сагласност обе уговорне стране, путем размене писмена.  
Рок трајања уговора може се изменити искључиво у писаној форми у виду анекса овог уговора, сагласно одредбама Закона о јавним набавкама којим се регулишу измене уговора.
Дефинисани рок извршења из члана 4. овог уговора, може се мењати и у околностима више силе. 

ВИША СИЛА

Члан 11. 
 	Уколико после закључења овог уговора наступе околности више силе које доведу до ометања или онемогућавања извршења обавеза дефинисаних Уговором, рокови извршења обавеза ће се продужити за време трајања више силе.
Виша сила подразумева екстремне и ванредне догађаје који се не могу предвидети, који су се догодили без воље и утицаја Уговорних страна и који нису могли бити спречени од стране погођене вишом силом. Вишом силом могу се сматрати поплаве, земљотреси, пожари, политичка збивања (рат, нереди већег обима, штрајкови), императивне одлуке власти (забрана промета увоза и извоза) и сл.
Уговорна страна погођена вишом силом, одмах ће у писаној форми обавестити другу страну о настанку непредвиђених околности и доставити одговарајуће доказе. 
 
ПОСЛОВНА ИЛИ ДРУГА ТАЈНА

Члан 12.
Извођач радова је дужан да са документима која су му дата на коришћење поступа у складу са врстом тајности коју ти документи имају (пословна, службена или државна тајна, или ознака било ког степена тајности), као и да добијене материјале и документа за потребе извршења радова из члана 1. овог уговора не може користити у друге сврхе нити давати трећим странама, нити обавештавати јавност о реализацији предметних радова без сагласности Наручиоца. 
 
ПРЕЛАЗНЕ И ЗАВРШНЕ ОДРЕДБЕ

       Члан 13.
За све што није предвиђено овим уговором, примењиваће се одредбе Закона о облигационим односима и позитивним прописима којима је регулисан предмет Уговора.

Члан 14.
Потраживања из овог уговора не могу се уступати другим правним или физичким лицима, нити се на њима може успостављати заложно право, односно не могу на било који други начин бити коришћена као средство обезбеђења према трећим лицима.

Члан 15.
[bookmark: _Hlk183772732]Уговор важи до испуњења уговорених обавеза и ступа на снагу даном потписивања обе уговорне стране.
Свака Уговорна страна може једнострано раскинути овај уговор  у случају када друга страна не испуњава или неблаговремено испуњава своје обавезе преузете овим уговором.
О раскиду Уговора, свака страна је дужна писаним путем обавестити другу страну.
Уговор престаје да важи у року од 15 дана од дана пријема писаног обавештења о  раскиду уговора. 
Уколико Наручилац претрпи штету услед неиспуњења уговорних обавеза или задоцњења у њиховом извршењу од стране Извођача радова, Извођач радова је дужан да му надокнади штету у целини.

Члан 16.
Све евентуалне спорове који настану из, или поводом овог уговора, стране потписнице ће покушати да реше споразумно.
У супротном, надлежан је Привредни суд у Београду.



Члан 17.
Овај уговор је сачињен у 6 (шест) истоветних примерака, од којих свака страна задржава по 3 (три) примерка.




          ДОБАВЉАЧ				                                               НАРУЧИЛАЦ

       ______________	                                                                           ______________________                                                                     
            директор                                                                                                министар
                                                                                                       Дубравка Ђедовић Хандановић                                                                                                                                

